کوئٹہ (آن لائن) بلوچستان عوامی پارٹی نا صدر و وزیراعلیٰ بلوچستان جام کمال خان پارینے کہ اپوزیشن جماعت آک کوئٹہ ٹی جلسہ کرسا کورونا وائرس ءِ تالان کرسا زمواری ءِ حکومت بلوچستان آ شاغنگ نا کوشست کننگ اٹی ءُ، دا جمہوری ملک اٹ ہر اسٹ ءِ تینا ہیت ءِ کننگ نا حق ارے ولے دانا پلیٹ فارم بایدے ایوان مرے، پی ڈی ایم بلوچستان آن ملک نا حالیت آتے خراب کننگ خواہک، کورونا وائرس اٹ ملک آن پیشن ہنوک آتے ہراتم ماسک آتے کشنگ بنا مسنے تو اوفتے بلوچستان یاد بس، شہباز شریف نا اینو نا موقف ہندن ءِ دن کہ وخت اس بانی متحدہ نا ئس، سال آ بلوچستان کن بنجا نا کنڈآن بجٹ آن اینگ مرسا اسہ بھاز بھلو پیکج اس بنا کننگ انگ ءِ ننا کوشست مسنے کہ بنجا تون سوگو ءُ تعلقداری اس جوڑ کننگ کین دا خیال آتا درشانی ءِ او بی اے پی نا دیوان آن پد پارٹی راہشون تتون وزیراعلیٰ ہاؤس اٹ پریس کانفرنس آن تران کرسا کرے۔
